Jah, siiani  ei lähe meelest, kuidas 'mulle meeldib mu kodu ja ma olen uhke, et olen pärit sealt, kust olen' stiilis lausete peale sai terve seltskond lgp Oudekki Loonelt fašisti-sildi kaela. Kahjuks täpset tsitaati ei mäleta, aga retoorika oli küll enam-vähem sinnakanti - "selline tekst vihjab antud kontekstis suurele ohule fašismi tekkeks". Ehk siis - kui ma olen uhke, et olen pärit siit maalapilt, lähen ma automaatselt sama soojaga venelasi teibasse ajama. Jajah...    Ehk tasuks Oudekkil vahelduse mõttes  sõnade taga vihjete otsimine lõpetada, õppida teksti lugema ning võtta ükskord ometi Xanax sihtotstarbelisse kasutusse?    Hr Raagi sõnavõtt oli algusest peale selge ju. Kui inimese töövahenditeks on välimus (ja hääl), on päikesepõletus (mitte tõmmu ja pruun päevitus, vaid punane põletus!) igal juhul käsitletav ajutise töövõimetusena, mille pärast nädalane kodus istumine seisundi taastumiseks on igati õigustatud. Kui raadio DJ-l on hääl kergelt ära, võtab ta samuti haiguslehe. Kontoritöölise puhul  oleks nii pisut ära hääle kui päikesepõletuse pärast kojusaatmine absurd.    Lisaks ei antud Taimlale eetrikeeldu, tal paluti oma töövõimekus (s.t. välimus) taastada! Võrdlus - kui kontoritööline ilmub tatisena tööle ja ülemus ütleb, et ole mees, mine koju, võta sinine leht ja ravi end terveks, siis see ei ole sama, mis sundpuhkus või vallandamine!    Igal tööl on omad nõudmised, igal töökohal omad standardid. ERR, jumal tänatud, on konservatiivne asutus, rangemate standarditega. Palun,  asetagem asjad konteksti... Ja konteksti mittemõistmine on igal juhul haige (iseasi, kas skisofreeniline).